Uredba Komisije (ES) št. 184/2000

z dne 26. januarja 2000

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 2626/1999 [2] in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga navedene uredbe, je treba sprejeti ukrepe v zvezi z uvrstitvijo blaga iz Priloge te uredbe.

(2) Uredba (EGS) št. 2658/87 določa splošna pravila za razlago kombinirane nomenklature. Ta pravila veljajo tudi za vsako drugo nomenklaturo, ki v celoti ali delno temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe carinskih in drugih ukrepov v zvezi z blagovno menjavo.

(3) V skladu z navedenimi splošnimi pravili se mora blago, poimenovano v stolpcu 1 preglednice v Prilogi te uredbe, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3.

(4) Primerno je, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo Sveta in Evropskega parlamenta (ES) št. 955/1999 [4], imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu z določbami te uredbe.

Člen 3

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 2000

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 321, 14.12.1999, str. 3.

[3] UL L 302, 19.10.1992, str. 1.

[4] UL L 119, 7.5.1999, str. 1.

--------------------------------------------------

PRILOGA

Poimenovanje blaga | Uvrstitev oznaka (KN) | Utemeljitev |

(1) | (2) | (3) |

Naprava, v plastičnem ohišju, kakršna imajo prenosni računalniki, ki jo sestavlja: elektronska procesorska enota,prikazovalnik s tekočimi kristali (LCD)tipkovnica,gumbi za izbiro dejavnosti, glasnost zvoka in kontrast prikazovalnika,zvočnik,priključka za miško in tiskalnikNaprava se dobavi skupaj z miško Naprava nima svojega operacijskega sistema Naprava ima naslednje programe: več kot 40 pripravljenih programov za učenje jezikov, pisanja, branja in računanja ter za logične vaje,pisarniške programe, npr.: urejanje besedil in dnevni planer,ustvarjanje in uporaba programov, napisanih v jeziku BASICFunkcije naprave je mogoče razširiti z uporabo dodatnih kaset Naprava je namenjena otrokom, starejšim od devet let | 95039032 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1p) k Oddelku XVI in besedilo oznak KN 9503, 950390 in 95039032. Čeprav je večina programov zasnovanih kot igra za dva igralca in se pravilni odgovori točkujejo, izdelka ni mogoče šteti kot družabno igro, temveč kot didaktično igračo, glede na številne vgrajene programe za učenje |

--------------------------------------------------